Publiskā sarunu procedūra

**“Dabasgāzes iegāde”**

identifikācijas Nr. DŪ 2023/46

## 

Daugavpilī, 2023. gada 13.novembrī

**Atbilde uz jautājumu Nr.1**

Iepirkumu komisija sniedz atbildi uz ieinteresētā piegādātāja iesniegto jautājumu publiskās sarunu procedūras “Dabasgāzes iegāde”, identifikācijas Nr. DŪ 2023/46, ietvaros:

|  |  |
| --- | --- |
| **Jautājums:** | **Atbilde:** |
| 1. Lūdzam papildināt Līguma 2.8.punktu ar šādu teikumu: "Par samaksas dienu tiek uzskatīta diena, kad pilna rēķinā norādītā maksājuma summa ir ieskaitīta Tirgotāja bankas kontā." | Saskaņā ar līguma projekta 2.8.punktu, Lietotājs Tirgotāja izrakstīto rēķinu samaksā 30 (trīsdesmit) dienu laikā no tā saņemšanas, pārskaitot rēķinā norādīto summu uz Tirgotāja rēķinā norādīto norēķinu kontu. Ieinteresēta piegādātāja priekšlikums izriet no līguma projekta 2.8.punkta, līdz ar to piedāvātie līguma grozījumi nav būtiski. |
| 2. [..] lūdz apvienot Līguma 6.2.5. un 6.2.6.apakšpunktu un izteikt šādā redakcijā:  "rakstveidā informēt Tirgotāju vismaz 21 (divdesmit vienu) dienu pirms attiecīgā kalendārā mēneša beigām, ja Lietotājs vēlas izslēgt no Līguma gazificēto objektu vai vēlas pirkt dabasgāzi citā objektā, kas nav norādīti Līguma I daļā. Ja gazificētais objekts tiek izslēgts no Līguma, Tirgotājam ir tiesības pieprasīt Lietotājam samaksāt maksu par gazificētā objekta izslēgšanu no Līguma, ja tāda ir noteikta Līguma I daļā. Šis noteikums attiecas arī uz gadījumiem, kad mainās Lietotāja tiesības attiecībā uz gazificēto objektu." | Saskaņā ar līguma projekta 1.2.punktu, Līguma izpildes laikā Gazificēto objektu saraksts var tikt papildināts vai samazināts, Lietotājam par to rakstiski informējot Tirgotāju. Dabasgāzes pārdošanas cena jauniem Gazificētajiem objektiem ir Līguma 2.1. punktā norādītā cena. Līdz ar to ieinteresētā piegādātāja jautājumā ietvertais priekšlikums nonāk pretrunā ar būtiskajiem līguma projekta noteikumiem. |
| 3. Lūdzam papildināt Līguma 7.2.punktu un izteikt šādā redakcijā: "Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā". | Zaudējumu veidus un to atlīdzināšanas kārtību puses risinās sarunu ceļā saskaņā ar Latvijas Republikas normatīvajiem aktiem, gadījumā, ja vienošanās netiks panākta jebkura no pusēm ir tiesīgā griezties tiesā savu tiesību aizstāvēšanai. |
| 4. Saskaņā ar Ministru kabineta 07.02.2017. noteikumiem Nr. 78 "Dabasgāzes tirdzniecības un lietošanas noteikumi" (turpmāk – MK Noteikumi) 76. punktu par katru maksājuma kavējuma dienu tirgotājs ir tiesīgs pieprasīt lietotājam nokavējuma maksu līdz 0,15 % (nulle komats piecpadsmit procentiem) no laikus nesamaksātās summas. Ņemot vērā minēto, [..] lūdz līguma projekta 5.1.punktu izteikt šādā redakcijā: "7.3. Maksājuma kavējuma gadījumā Tirgotājs ir tiesīgs piemērot Lietotājam nokavējuma procentus 0,15% (nulle komats piecpadsmit procentu) apmērā no nokavētā maksājuma summas par katru nokavēto dienu." | Ministru kabineta 2017.gada 7.februāra noteikumu Nr.78 “Dabasgāzes tirdzniecības un lietošanas noteikumi” 76.punkts paredz, ka par katru veicamā maksājuma kavējuma dienu dabasgāzes tirgotājs ir tiesīgs pieprasīt lietotājam nokavējuma procentus Civillikumā noteiktajā kārtībā līdz 0,15 % dienā no nesamaksātās summas. Līdz ar to līguma projekta 7.3.punkta noteikumi par to, ka maksājuma kavējuma gadījumā Tirgotājs ir tiesīgs prasīt nokavējuma procentus 0,02% (nulle komats nulle divi procenti) apmērā no kavētā maksājuma summas par katru nokavēto maksājuma dienu, **atbilst** Ministru kabineta noteiktajam regulējumam. |
| 5. Lūdzam papildināt Līguma 10.sadaļu ar šādu punktu:  "Tirgotājam ir tiesības pārtraukt pārdot dabasgāzi Lietotājam un izbeigt Līgumu šādos gadījumos:  - ja Lietotājs ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, kad Tirgotājs par to ir rakstiski brīdinājis Lietotāju;  - ja Tirgotājs no sistēmas operatora saņem informāciju par Lietotāja tirgotāja maiņu. Šādos gadījumos Tirgotājs paziņojumu par Līguma izbeigšanu Lietotājam nesūta." | Saskaņā ar līguma projekta 10.2.punktu, Pusēm ir tiesības Līgumu izbeigt pirms termiņa, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otrai Pusei 10 (desmit) dienas iepriekš. Nosakot tādu līguma projekta punktu, Lietotājs paredz laiku neparedzēto risku un problēmjautājumu risināšanai. Jebkurā gadījumā, pakalpojumu saņemšanas gadījumā Lietotājam būs pienākums veikt rēķinu apmaksu.  Tirgotāja maiņa ir iespējama tikai Lietotājam noslēdzot jauno dabas gāzes tirdzniecības līgumu ar citu tirgotāju. Lietotājs nav tiesīgs noslēgt vairākus līgumu ar vienu un to pašu līguma priekšmetu, līdz ar to pirms noslēgt jauno dabas gāzes tirdzniecības līgumu, Lietotājam vispirms nāktos izbeigt jau esošo līgumu.  Gadījumi, kad Lietotājs ir tiesīgs izbeigt Līgumu pirmstermiņa vienpusēja kārtībā, ir noteikti līguma projekta 10.sadaļā. Līdz ar to visi pārējie līguma pirmstermiņa izbeigšanas gadījumi ir iespējami tikai Pusēm savstarpēji vienojoties. |
| 6. [..] aicina papildināt Līguma 10.sadaļu ar punktu šādā redakcijā "Tirgotājam ir tiesības jebkurā laikā izbeigt Līgumu pirms Līgumā norādītā termiņa, par to vismaz 6 (sešas) nedēļas Līguma izbeigšanas termiņa rakstiski brīdinot Lietotāju.". | Saskaņā ar līguma projekta 10.2.punktu, Pusēm ir tiesības Līgumu izbeigt pirms termiņa, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otrai Pusei 10 (desmit) dienas iepriekš.  Līdz ar to Tirgotājam nav tiesību izbeigt līgumu vienpusēja kārtībā bez objektīvā iemesla, jo Lietotāja saimnieciskās darbības veikšanai ir nepieciešama nepārtraukta dabas gāzes plūsma. |
| 7. Piedāvājam papildināt Līguma 2.sadaļu ar šādu punktu:  "Dabasgāzes tirgus apstākļu krasu izmaiņu gadījumā Līguma I daļas 1.1.1.punktā noteiktā Dabasgāzes cena var tikt pārskatīta un noteikta, Pusēm savstarpēji rakstiski vienojoties. Nepanākot vienošanos 10 (desmit) dienu laikā no brīža, kad jebkura Puse šādu vienošanos ir iniciējusi, jebkurai no Pusēm ir tiesības vienpusējā kārtā izbeigt Līgumu, par to vismaz sešas nedēļas iepriekš brīdinot otru Pusi. Puses vienojas šī punkta kontekstā par tirgus apstākļu krasu izmaiņu uzskatīt elektroenerģijas/dabasgāzes cenu svārstības vismaz 15% (piecpadsmit procentus.". | Saskaņā ar iepirkuma procedūras nolikuma 3.5.punktu, Dabasgāzes cena par 1 (vienu) MWh ir fiksēta un nav maināma dabasgāzes tirdzniecības līguma izpildes laikā. Līdz ar to ieinteresētā piegādātāja jautājumā ietvertais priekšlikums nonāk pretrunā ar būtiskajiem nolikuma noteikumiem.  Savukārt saskaņā ar līguma projekta 10.2.punktu, Pusēm ir tiesības Līgumu izbeigt pirms termiņa, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otrai Pusei 10 (desmit) dienas iepriekš.  Līdz ar to Tirgotājam nav tiesību izbeigt līgumu vienpusēja kārtībā bez objektīvā iemesla, jo Lietotāja saimnieciskās darbības veikšanai ir nepieciešama nepārtraukta dabas gāzes plūsma.  Apstāklis, ka Tirgotājam vairs nav izdevīgi pildīt savas līgumā noteiktas saistības Dabasgāzes tirgus apstākļu krasu izmaiņu dēļ nav uzskatāms par objektīvo, jo, sniedzot savu piedāvājumu iepirkuma procedūras ietvaros, Tirgotājam ir jāvērtē savus iespējamos riskus un spēju izpildīt uzņemtās saistības. |

Iepirkumu komisija